recursal/SuperWikiNEXT-32B huggingface dataset:
**Sicilijanski ustanak** ili **sicilijanski građanski rat** je naziv za oružani sukob koji se u Rimskoj Republici od 44. pne. do 36. pne. s prekidima vodio između Drugog trijumvirata na jednoj, te sljedbenika optimatskog vođe Seksta Pompeja na drugoj strani. Sekst, koji je nakon poraza pompejanaca u građanskom ratu 45. pne. pobjegao na Siciliju, tamo je iskoristio metež nastao Cezarovim ubistvom kako bi od tog otoka stvorio snažno uporište anti-cezarovskih snaga, ali i veliku flotu. S njome je prkosio Trijumviratu, koristeći njihove razmirice i zauzetost vanjskim prijetnjama Republici da bi godine 39. pne. potpuno poremetio trgovinu u Mediteranu i opksrbu Rima žitom. Zbog toga su trijumviri godine 39. pne. s njime sklopili sporazum u Mizenu, priznavši njegovu vlast nad Sicilijom, Sardinijom i Peloponezom i obećavši mu mjesto konzula. Taj aranžman se raspao te je rat nastavljen 38. pne. sve do bitke kod Nauloha u kojoj je Sekstova flota poražen, a on prisiljen na bijeg u Milet gdje je uhvaćen i pogubljen.

Izvori
------
**Njujorški zaljev** (engleski: *New York Bay*) kog ponekad zovu *Njujorška luka* je dio Atlantskog oceana kod ušća rijeke Hudson u New Yorku.

Sa zapada ga omeđuju obale New Jerseyja, s jugozapada Staten Islanda, sa sjevera Manhattan, s jugoistoka Long Island (Brooklyn) a s juga je otvoren prema Atlantskom oceanu.

Prvi evropski moreplovac koji je doplovio do zaljeva 1524. bio je Giovanni da Verrazzano.

Geografija
----------

Njujorški zaljev je dobro zaklonjena duboka luka koja može primiti i najveće brodove. Razlika između plime i oseke u zaljevu je vrlo mala i on se nikad ne zaleđuje.

Njujorški zaljev je podijeljen na Gornji i Donji zaljev, njih povezuje tjesnac (*Narrows*) dug 4,8 km i širok 1,6 km, koji razdvaja Staten Island od Brooklyna.

Na najužem dijelu tjesnaca podignut je most Verrazano-Narrows između Staten Island i Brooklyna.

Gornji njujorški zaljev
-----------------------

Gornji zaljev ima dijametar od nekih 8,8 km, on je sa zapada spojen sa Zaljevom Newark preko tjesnaca *Kill Van Kull* a sa istoka East Riverom sa Zaljevom Long Island. Sjeveroistok New Jerseyja je jedna od najprometnijih luka na svijetu sa dokovima duž čitave obale. Otoci u zaljevu - Ellis i Liberty pripadaju Zaštićenom području Kipa slobode, kao i Guvernerov otok u kom se nalaze utvrde Fort Jay i Castle Williams.

Preko zaljeva prometuju brojni trajekti, a najviše iz Manhattana za Staten Island.

Donji njujorški zaljev
----------------------

Donji zaljev je puno veći, on obuhvaća i *Zaljev Raritan* na zapadu i *Zaljev Gravesend* na sjeveroistoku. I on je povezan sa Zaljevom Newark tjesnacem *Arthur Kill*. Istočni produžetak Donjeg njujorškog zaljeva je *Zaljev Jamajka* (Jamaica Bay).

Dijelovi Donjeg njujorškog zaljeva su dio Parka prirode, odnosno Nacionalne Irekreacijske zone Gateway (Gateway National Recreation Area).
Brodski kanal Ambrose, pod ingerencijom federalne vlade, prelazi preko spruda Sandy Hook na samom ulazu u zaljev i proteže se na sjever]] do dokova Gornjeg njujorškog zaljeva, koji je tu širok 610 metara.

Izvori
------

1. 1 2 3 4 5 6 7 8  „*New York Bay*" (engleski). Infoplease. Pristupljeno 24. 2. 2017.
2. ↑  „*River Hudson*" (engleski). Encyclopædia Britannica. Pristupljeno 22. 2. 2017.

Vanjske veze
------------

* *Hudson River Estuary Program* (`en`)
Koordinate: 42° 04′ 02" SGŠ, 21° 20′ 06" IGD

**Nikištane** (mak. *Nikištane*) je naselje u Republici Makedoniji, u severnom delu države. Nikištane pripada gradskoj opštini Đorče Petrov grada Skoplja. Naselje je severozapadno predgrađe glavnog grada.

Prirodni uslovi
---------------

Nikištane je smešteno u severnom delu Republike Makedonije. Od najbližeg većeg grada, Skoplja, naselje je udaljeno 15 km severozapadno.

Naselje Nikištane se nalazi u istorijskoj oblasti Skopsko polje. Selo je položeno na prvim padinama zapadno od Skopske kotline, koja je ravničarsko područje. Ka zapadu se izdiže planina Veternik. Nadmorska visina naselja je približno 360 metara.

Mesna klima je kontinentalna sa uticajem Egeja (žarka leta).

Istorija
--------

Stanovništvo
------------

Nikištane je prema poslednjem popisu iz 2002. godine imalo 1.114 stanovnika.

Pretežno stanovništvo u naselju su Albanci (99%).

Većinska veroispovest je islam.

Vidi još
--------

* Grad Skoplje
* Gradska opština Đorče Petrov

Izvori
------

* Popis u Makedoniji 2002. - Knjiga 10.

Spoljašnje veze
---------------

* www.opstinagpetrov.org.mk Zvanična stranica opštine Đorče Petrov[*mrtav link*]

  

  


| p • r • uNaseljena mesta opštine Đorče Petrov |
| --- |
| **Četvrti Skoplja** (**Đorče Petrov**  • Vučji Dol  • Novo Selo  • Orizari), **Prigradska naselja** (Gračani  • Kučkovo  • Nikištane  • Orman) |  |
**Skala prividnih magnituda**| Priv. mag. | Nebesko telo |
| --- | --- |
| −26,8 | Sunce |
| −12,6 | pun Mesec |
| −4,4 | Maksimalan sjaj Venere |
| −2,8 | Maksimalan sjaj Marsa |
| −1,5 | Najsjajnija zvezda u vidljivom spektru: Sirijus |
| −0,7 | Druga najsjajnija zvezda: Kanopus |
| +0,0 | Definisana nulta tačka u stara vremena - Vega |
| +3,0 | Najtamnije zvezde vidljive iz gradova |
| +6,5 | Najtamnije zvezde vidljive golim okom |
| +12,6 | Najsjajniji kvazar |
| +27 | Najtamniji objekti vidljivi 8-{m}- teleskopom |
| +30 | Najtamniji objekti koje u vidljivom području može detektovati svemirski teleskop Habl |
|
| +38 | Najtamniji objekti koje će u vidljivom području moći detektovati planirani -{OWL}- (2020) |
|

**Prividna zvezdana veličina**, **vidljiva veličina** ili magnituda (latinski: magnitudo), m) određuje prividnu jačinu sjaja nekog nebeskog tela. Hiparh je, u 2. veku pre nove ere, zvezde vidljive golim okom razvrstao u šest kategorija i time imenovao šest prividnih veličina, a to je uradio tako da su najsjajnije zvezde bile zvezde prve zvezdane veličine, a one najslabijeg sjaja - šeste. Pojavom primene teleskopa i radi uvođenja preciznosti danas zvezdana veličina nekog nebeskog objekta može biti i decimalan broj i negativna. Sjaj zvezde često se izražava u zvezdanim veličinama u obliku 1m,4.

Subjektivni osećaj nadražaja
----------------------------

Prividna zvezdana veličina ne predstavlja objektivnu veličinu sjaja neke zvezde, već jačinu osećaja nadražaja detektora kao što je oko. Veza između subjektivne prividne veličine zvezde i objektivne fizičke veličine - osvetljenosti (E) data je Pogsonovim zakonom.

Veza sa apsolutnom zvezdanom veličinom
--------------------------------------

Kako se zvezde nalaze na različitim udaljenostima od Zemlje, prividna zvezdana veličina nam nije od koristi pri poređenju ukupnog intenziteta sjaja neke dve zvezde ukoliko se nalaze na različitim udaljenostima, što je najčešći slučaj. Zbog toga se uvodi apsolutna zvezdana veličina (M). Veza između apsolutne i prividne zvezdane veličine data je formulom:

{\displaystyle M=m+5-5\*\log(r)}

gde je r udaljenost tela od Zemlje izražena u parsecima, a log logaritam za osnovu 10. Data formula se može predstaviti i kao:

{\displaystyle M=m+5+5\*\log(\pi )}

gde je {\displaystyle \pi } godišnja paralaksa zvezde izražena u uglovnim sekundama. Pri tome koristimo jednakost:

{\displaystyle \pi =1/r}

Prividne veličine nekih nebeskih tela
-------------------------------------

Prividna zvezdana veličina Sunca iznosi -26,m6, punog Meseca -12m,6, a zvezde Sirijus -1m,4.

Vidi još
--------

* Apsolutna zvezdana veličina
* Pogsonov zakon
* Lambertov zakon
* Veber-Fehnerov zakon
Logo Njujorške filharmonije
Njujorška filharmonija u dvorani Avery Fisher
**Njujorška filharmonija** (engleski *New York Philharmonic*) je najstariji još uvijek aktivni simfonijski orkestar u SAD, osnovan 1842. Sjedište joj je u New Yorku, a većinu koncerata izvodi u dvorani Avery Fisher Hall te se smatra jednim od najboljih orkestara na svijetu. Orkestar je četiri decenije stariji od većine drugih američkih simfonijskih institucija; u decembru 2004. je održala rekordni 14.000. koncert u svojoj historiji. Od 2002. godine dirigent je bio Lorin Maazel, a njegov mandat bi trenao prestati u sezoni 2008-2009. U sezoni 2009-2010 će Filharmoniju preuzeti Alan Gilbert.

Vanjske veze
------------

***Njujorška filharmonija*** na Wikimedijinoj ostavi

* New York Philharmonic Official website
* Mahler in New York Arhivirano 2012-05-02 na Wayback Machine-u
* Njujorška filharmonija na sajtu AllMusic (`en`)

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 158417649
* LCCN: n81139912
* ISNI: 0000 0004 0396 8412
* GND: 800577-1
* SUDOC: 070529469
* BNF: cb13905367f (podaci)
* BIBSYS: 66155
* MusicBrainz: 7cdb68bc-c4f1-4a92-9bd2-739641c5eff0
* NLA: 35500578
* NKC: xx0028092
* BNE: XX122822
* CiNii: DA04099214
* NSK: 000563909

 |
*Za ostala značenja, v. Privilegija (razvrstavanje).*
**Povlastica** ili **privilegija** (latinski: ) u najširem smislu označava izuzetno povoljan položaj što ga neki pojedinac ili društvena grupa uživa u odnosu na ostatak društva. U užem smislu se pod time podrazumijeva povoljan položaj na osnovu zakona ili nekog državnog akta.

Povlastica može predstavljati uživanje prava koja su zapriječena ostalim članovima društva, kao i imunitet od određenih obaveza.

Tradicionalno se pojam privilegija vezao uz određene društvene klase, i to one više ili vladajuće, koje su uživale u pravima (najčešće političkim i ekonomskim), odnosno bile lišene obaveza nametnutim nižoj klasi. Privilegije se stoga smatraju suprotne načelima društvene jednakosti, te je njihovo ukidanje bilo jedna od glavnih parola brojnih revolucija.

Sa druge strane, u suvremenom svijetu se zakonske privilegije široko primjenjuju kao sredstvo tzv. pozitivne diskriminacije, odnosno metoda kojom se društvene manjine (rasne, etničke, vjerske, seksualne i sl.) nastoje zaštititi od diskriminacije ili tlačenja od strane većine u nekom društvu.

Napomene
--------
**Sil** je rijeka na sjeverozapadu Španjolske pritoka rijeke Minho duga 225 km.

Hidrografija
------------

Rijeka Sil izvire na obroncima planine Peña Orniz u Kantabrijskom gorju, na nadmorskoj visini od 1980 metara Od tamo teče prema zapadu prema Atlanskom oceanu protičući preko gradova Villablino, Ponferrada, O Barco de Valdeorras, A Rúa i Quiroga. Ušće u rijeku Minho ima kod sela Los Peares u Provinciji Ourense. Nekoliko kilometara prije ušća formira veličanstvene kanjone u Provinciji Lugo. U gornjem toku nedaleko od izvora u kotlini rijeke nalazi se *Rezervat biosfere Valle de Laciana*. Iako je Sil zapravo za 20 kilometara duži od Minha, on se računa kao pritoka, jer ima manji sliv. Lijeve pritoke su; Valseco, Boeza, Oza, Cabrera, Bibei, Navea i Mao, a desne; Caboalles, Valdeprado, Barredos, Cúa, Burbia, Selmo, Soldón, Lor i Cabe. Sliv rijeke ima površinu od 7982 km² i proteže se preko Kastilja i Leona i Galicije.

Izvori
------

1. 1 2 3 4 5 6 7  „*Sil*" (španjolski). Listas 20 minutos. Pristupljeno 3. 7. 2018.

Vanjske veze
------------

***Sil (rijeka)*** na Wikimedijinoj ostavi

* *¡¡¡Ríos de España!!!*  (`es`)
Vrt ispred Muzeja arheologije i antropologije Univerziteta Pennsylvanije
**Muzej arheologije i antropologije Univerzitet Pennsylvanije** (engleski: *The University of Pennsylvania Museum of Archeology and Anthropology*) je arheološki i antropološki muzej koji pripada Univerzitetu Pennsivanije u University Cityju u Philadelphiji.

Historija
---------

**UPM**, kako se najčešće zove, je osnovan godine 1887. U ranom 20. vijeku je UPM poduzimao neke od prvih i najvažnijih arheoloških i antropoloških ekspedicija u Egipat, Mezopotamiju, Afriku, Istočnu Aziju i Južnu Ameriku. Trenutne zbirke UPM-a odražavaju uspjehe tih ranih ekspedicija. Do 1990-ih je bio poznat kao Univerzitetski muzej arheologije/antropologije odnosno Univerzitetski muzej.

***Muzej arheologije i antropologije Univerziteta Pennsylvanije*** na Wikimedijinoj ostavi

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 152984413
* LCCN: nr94041684
* ISNI: 0000 0001 1534 2992
* GND: 1221563-6

 |
**Nacionalna oceanska i atmosferska administracija** (engleski: , skraćeno **NOAA**) je naučna agencija američkog Ministarstva trgovine zadužena za praćenje stanja svjetskih oceana i Zemljine atmosfere. NOAA kao svoj zadatak ima praćenje i upozoravanje na eventualne loše vremenske prilike, pravljenje atmosferskih i oceanskih karti, vodi zaštitu oceanskih resursa i provodi istraživanja sa ciljem zaštite okoline. Osim civilnih zaposlenika, NOAA čine još oko 300 uniformiranih pripadnika koji čine Oficirski zbor NOAA. Na čelu NOAA je trenutno kao vršilac dužnosti podsekretar trgovine za oceane i atmosferu, odnosno glavni administrator Kathryn Sullivan, nominirana 28. februara 2013.

NOAA je godine 1970. osnovao tadašnji predsjednik Richard Nixon objedinivši nadležnost i resurse tri dotadašnje federalne agencije - Obalne i geodetske službe SAD, Meterološkog biroa i Uprave za službe ekoloških nauka; sve tri agencije danas djeluju kao odjeli NOAA.

Izvori
------

1. ↑  U.S. Senate: Nominations Confirmed. Accessed March 21st, 2009.

Vanjske veze
------------

* Službeni veb-sajt
**Nacionalna udruga za fortifikacije - Pula** (**NUF - Pula**) je udruga čija je djelatnost sakupljanje dokumentacijskog materijala o povijesnim fortifikacijama, bivšim vojnim objektima, podzemnim gradnjama, skloništima svih namjena i povijesnoj fortifikacijskoj arhitekturi. Udruga je osnovana 19. rujna 2006. godine. Sjedište udruge je u Zagrebu.

Udruga okuplja građane koji pokazuju interes za zaštitom fortifikacijskih objekata, bivših vojnih objekata, podzemnih gradnji, skladišta svih namjena. Udruga provodi zaštitu povijesnih fortifikacija, bivših vojnih objekata, podzemnih gradnji, skladišta svih namjena uz pomoć vlastitih sredstava i sredstava dobivenih donacijama uz obvezu suradnje i ishođenja potrebnih odobrenja Ministarstva kulture Republike Hrvatske, sukladno zakonskim odredbama.

NUF - Pula često organizira volonterske radne akcije u vezi zaštite i održavanja fortifikacijskih objekata, poštivajući intaknost zatečene arhitekture i dijelova građevina, infrastrukture i inventara. Udruga također vrši dopunu topografskih snimaka fortifikacijskih objekata. Sve poduzete akcije koordinirane su s Ministarstvom kulture i Konzervatorskim odjelom Pula budući da je većina incijative posvećena fortifikacijskim objektima u sklopu fortifikacijskog sustava Pule.

Udruga posjeduje bogatu arhivu u kojoj se nalazi pisana građa i fotodokumentacija o raznim fortifikacijama. Članstvo u udruzi čine i osobe izvan Pule tako da članovi često obavljaju radove na zaštiti i održavanju pojedinih utvrda širom Hrvatske.

NUF - Pula priprema tematske izložbe, te organizira predavanja i projekcije za škole, vrtiće i zainteresirane građane, a u skoroj budućnosti planira i otvaranje muzeja fortifikacija.

Više informacija
----------------

* Pulske fortifikacije
**1960-e** je period koji je u historiji televizije obilježio nastavak pozitivnih ekonomskih trendova vezanih uz poratni ekonomski bum, ali i razvoj novih elektroničkih tehnologija, prije svega tranzistora, koji su televizijske aparate učinili ne samo praktičnima za upotrebu, nego i jeftinijima i pristupačnima najširim slojevima stanovništva. To se, pak, počelo odražavati na televizijski program, prije svega u zemljama gdje je dominirala komercijalna televizija, a koji je postao dio masovne kulture, a televizija počela zamjenjivati novine i radio kao dotada glavni informativni medij. Na razvoj televizije je izuzetnu važnost kako uvođenje televizije u boji, tako i pronalazak satelitske televizije koji je omogućio da se televizija može pratiti i u dotada najpristupačnijim dijelovima svijeta, odnosno da se pojedini događaji mogu istovremeno gledati širom svijeta, a što je pred sam kraj decenije na najspektakularniji način demonstrirano globalnim televizijskim prijenosom spuštanja na Mjesec.

Događaji i trendovi
-------------------

* 23. jul 1962 - Zahvaljujući američkom telekomunikacijskom satelitu Telstar publika sa dvije strane Atlantika prvi put može istovremeno gledati televizijski prijenos.
* 10. oktobar 1964 - Započinju Olimpijske igre u Tokiju, prve koje će zahvaljujući satelitskoj tehnologiji u direktnom prijenosu moći gledati publika na različitim kontinentima.
* 23. februar 1967 – The Beatles za popularnu muzičku emisiju *American Bandstand* umjesto studijske izvedbe svoje popularne pjesme *Penny Lane* i *Strawberry Fields Forever* izvode preko prethodno snimljenih kratkih filmova, koji se smatraju jednim od prvih modernih videospotova u historiji televizije.
* 20. jul 1969 - Apollo 11, američka misija spuštanja prvih astronauta na Mjesec direktno prenošena na televiziji; računa se da je prizor spuštanja Neila Armstronga na Mjesec pratilo 720 miliona gledatelja širom svijeta.
**Nacionalni muzej istorije Moldavije** (rum. *Muzeul Național de Istorie a Moldovei*, rus. *Национальный музей истории Молдовы*, engl. ) je muzej u centralnom delu Kišinjeva u Moldaviji. Muzej je osnovan 21. decembra 1983. godine odlukom saveta ministara SSSR-a kao Nacionalni muzej Moldavske Sovjetske Socijalističke Republike. Današnji naziv muzej je poneo 22. oktobra 1991. godine u kasnom periodu Raspada Sovjetskog Saveza.

Nacionalni muzej istorije Moldavije u svome inventaru pohranjuje 263,000 eksponata od kojih je njih 165,000 kategorizovano kao deo nacionalnon nasleđa Moldavije. Muzej je smešten u nekadašnjoj zgradi muške gimnazije koja je stradala u potresu 1977. godine. Napori za obnovu zgrade su započeli 1979. ali su obustavljeni zbog obima štete, tako da je današnja zgrada nova građevina koja je sačuvala samo izgled vanjske fasade nekadašnje gimnazije.

Vanjske veze
------------

* www.nationalmuseum.md

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 128254976
* LCCN: no96024104
* ISNI: 0000 0001 2321 9425
* NKC: ko2016934424

 |
**Poppo** (674–734), također poznat kao **Bubo** ili **Bobba**, bio je kralj (ili vojvoda) Frizije u 8. vijeku. Nakon Aldgisla i Radbouda on je treći po redu frizijski vladar koga spominju historijski izvori, a prema mišljenju nekih historičara, i posljednji frizijski kralj. Historijski izvori, pak, spominju i njegovog brata i mogućeg suvladara po imenu Adgillis II, iako nije jasno kakav je bio karakter i opseg njegove vladavine.

Zbog nedostatka i/li nepouzdanosti ranosrednjovjekovne historijske literature, ne zna se koje mu je bilo porijeklo, odnosno da li je bio kralj ili vojvoda. Na vlast je došao 719. ili 720. nedugo nakon što je njegov prethodnik (i mogući otac) Radboud poginuo u sukobu sa franačkim majordomom Karlom Martelom. Iste godine je veliki dio dotadašnjih frizijskih teritorija pao pod franačku vlast. Godine 733. je došlo do novog sukoba sa Francima. Sljedeće godine je Karlo Martel u bitci kod Boarna porazio i ubio Poppoa, a što je događaj koji se tradicionalno smatra krajem nezavisnosti Frizije i njenim definitivnim potpadanjem pod franačku vlast.

Izvori
------

* H. Halbertsma, *Het rijk van de Friese koningen, opkomst en ondergang*, Utrecht, 2000, pag. 253.
Logo američkog nacionalnog centara za biotehnološke informacije
**Nacionalni centar za biotehnološke informacije** (**NCBI**) je deo američke nacionalne biblioteke za medicinu (NLM), koja je grana Nacionalni institut za zdravlje. NCBI je lociraran u Betezda (Merilend)(38°59′42″N 77°05′58″W﻿ / ﻿38.994994°N 77.099339°W﻿ / 38.994994; -77.099339Koordinate: 38°59′42″N 77°05′58″W﻿ / ﻿38.994994°N 77.099339°W﻿ / 38.994994; -77.099339) i osnovan je 1988 kroz legislacijom pod pokroviteljstvom senatora Kloda Pepera. NCBI održava genomske sekvence u GenBank bazi podataka, i indeks biomedicinskih istraživačkih artikala u PubMed Central i PubMed sistemima, kao i druge informacije relevantne za biotehnologiju. Sve te baze podataka su dostupne onlajn putem Entrez pretražne mašine.

Literatura
----------

1. ↑  „GenBank: The Nucleotide Sequence Database -- The NCBI Handbook -- NCBI Bookshelf".
2. ↑  „Entrez Bookshelf".

Spoljašnje veze
---------------

* NCBI veb sajt
* NLM veb sajt
* NIH veb sajt
**Poppo II** ili **Boppo II**, poznat i kao **Poppo od Tiringije** (njemački: ; ? - iza 906) bio je vojvoda Tiringije od 880. do svog smjenjivanja 892. Pripadao je plemićkoj porodici Babenberg i bio mlađi brat Heinricha od Frankonije, odnosno stariji brat Eginoa, koji je i sam kasnije postao tirinški vojvoda. Sva trojica su vjerojatno bila sinovi ili unuci franačkog grofa Poppoa od Grapfelda. 

Područje koje je 880. Poppo preuzeo od svog prethodnika Radulfa II, bilo je poznato kao Srpska marka (latinski: ; njemački: ), odnosno predstavljalo granicu Istočne Franačke prema slavenskim plemenima kao što su Daleminzi, Česi i Luzički Srbi. Poppo je protiv njih vodio uspješne pohode, a ratovao je i protiv Saksonaca. 

Smijenio ga je Arnulf Karantanski iz nikada razjašnjenih razloga. Dio historičara špekulira da je iza svega stajao spor Babenberga sa Konradinima, a povod bio neuspjeli pohod vircburškog biskupa Arna na Slavene, poduzet na Poppov podstrek. Arna je nakon pogibije na mjestu biskupa zamijenio Rudolf, a Poppoa je zamijenio Konrad - obojica iz porodice Konradina.

Godine 899. je rehabilitiran i vraćene su mu oduzete zemlje. Godine 903. je postao grof Bavarskog Nordgaua, a 906. grof Volkfelda. Pretpostavlja se da je nedugo nakon toga umro.

Izvori
------

* Reuter, Timothy. *Germany in the Early Middle Ages 800–1056*. New York: Longman, 1991.
* Reuter, Timothy (trans.) *The Annals of Fulda*. (Manchester Medieval series, Ninth-Century Histories, Volume II.) Manchester: Manchester University Press, 1992.

Fusnote
-------
**Popov toranj** s kupolom Zvjezdarnice Zagreb
**Popov toranj** je danas sačuvani objekt obrambenog sustava zagrebačkog Gradeca. Nalazi se sa sjeverne strane Gradeca (Griča), na vrhu Opatičke ulice. Utvrda je podignuta sredinom 13. stoljeća. Narod ju je zvao Popovim tornjem jer je bila vlasništvo zagrebačkog biskupa. Kada je u prvoj polovici 16. stoljeća toranj uklopljen u gradske utvrde, zadaća mu je bila štititi sjeverna gradska vrata. Sredinom 17. stoljeća u njemu je bila škola, a drugi je kat dograđen u prvoj polovici 19. stoljeća.

Zvjezdarnica Zagreb
-------------------

Na vrhu Popovog tornja nalazi se kupola s teleskopom Zvjezdarnice Zagreb. Zvjezdarnica je utemeljena na poticaj Hrvatskoga prirodoslovnog društva. Svečano je otvorena 5. prosinca 1903. godine. Ugledu Zvjezdarnice pridonio je hajdelberški astronom August Kopff, imenovavši novootkriveni planetoid 589 (otkriven 1906. godine), *Croatia*, u čast otvaranja Zvjezdarnice. Prvi upravitelj Zvjezdarnice bio je Oton Kučera.

Sredinom 1980-ih godina kompleks zgrada kojemu pripada Zvjezdarnica intenzivno je preuređen. Godine 1992. postavljena je nova kupola, prostor je suvremeno opremljen, a djelatnost modernizirana.

Izvori
------

* 
*
**Broadcast Music, Inc.** (skrać. **BMI**) je američka organizacija za zaštitu autorskih prava koja prikuplja naknade za izvođenje muzičkih djela, te ih potom kroz tantijeme isplaćuje autorima i izdavačima. Osnovana je godine 1939. od strane Nacionalnog udruženja radiodifuznih kompanija (NAB), nakon spora oko modela naplate tantijema koje je zahtijevala tada etablirana organizacija ASCAP. Godine 1941. su sve tri vodeće radio-mreže, kao i većina radio-stanica u SAD odlučile započeti štrajk, odnosno odbile su emitirati muziku i pjesme čiji su autori bili članovi ASCAP-a. Umjesto toga su se okrenule slabije poznatim autorima i izvođačima koji su se učlanili u BMI, Inc. i zahtijevali manje naknade. Veliki dio muzičkih historičara smatra kako je takav potez otvorio vrata radio-stanica dotada marginaliziranim umjetnicima i muzičkim žanrovima kao što su blues, jazz, rhythm & blues, latino, country i folk, a što je utrlo put da 1950-ih nastane novi stil muzike poznat kao rock & roll.

Godine 2009. je BMI je prikupio preko 905 mil. $ u naknadama za izvođenje i isplatio 788 mil. US$ autorima i izdavačima. 

BMI je podržavala donošenje kontroverznog zakona SOPA.

Vanjske veze
------------

* Searchable repertoire of BMI licensed material Arhivirano 2007-06-18 na Wayback Machine-u
* BMI article @ answers.com, better history
**Nubijci** (arap. نوبي, *Nuubi*) etnička su grupa koja vuče korijene iz sjevernog Sudana, dok danas uglavnom žive na području istočne i sjeverne Afrike, poput južnog Egipta.

Nubijski narod u Sudanu živi na području grada Vadi Halfa na sjeveru, odnosno oko grada Aldaba na jugu. Glavne nubijske podgrupe od sjevera prema jugu su Halfaweyen, Sikut (Sickkout), Mahas i Danagla, a svaka podskupina govori različitim dijalektima nubijskog jezika (*Nobiin*).

U starom vijeku Nubijce su Egipćani opisivali kao vrlo tamnopute, često s velikim okruglim naušnicama, te sa pletenicama ili dugom kosom. Drevni Nubijci bili su poznati po golemom bogatstvu, budući da su živjeli na trgovačkom sjecištu između centralne Afrike i civilizacija uz rijeku Nil, poput Egipta. Osim toga, poznati su kao i vrsni strijelci koji su koristili otrov u šiljcima strijela. Nubijska civilizacija bila je vrlo razvijena; koristili su pismo od 23 slova, a gotovo cijelo stoljeće vladali su gornjim i donjim egipatskim kraljevstvima.

Izvori
------

1. ↑  „Fotografija". Arhivirano iz originala na datum 2012-05-24. Pristupljeno 2014-04-26.
2. ↑  „Nubija: Zemlja luka i strijele". Arhivirano iz originala na datum 2012-05-24. Pristupljeno 2014-04-26.

Vanjske veze
------------

* „Nubijci u Egitu: Prošlost i sadašnjost" (Johanna Granville)
* Nubijci[*mrtav link*]
* *Nubians Use Hip-hop to Preserve Culture* (Sudan Tribune)
**Poltavska oblast** (ukrajinski:*Полтавська область*, *Poltavs’ka oblast’*, *Poltavshchyna*) je administrativna oblast koja se nalazi se u središnjoj Ukrajini. Upravno središte oblasti je grad Poltava.

Zemljopis
---------

Poltavska oblast ima ukupnu površinu 28.748 km2 te je šesta oblast po veličini, u njoj prema popisu stanovništva iz 2001. godine živi 1.630.100 stanovnika, te je prema broju stanovnika 12 oblast po veličini u Ukrajini. 956.800 stanovnika živi u urbanim područjima, dok 673.300 stanovnika živi u ruralnim područjima.

Poltavska oblast graniči na zapadu sa Kijevskom i Čerkaškom oblasti, na sjeveru graniči sa Sumskom i Černigivskom oblast, a sa Krivigradskom oblasti graniči na jugozapadu.

Stanovništvo
------------

Ukrajinci su najbrojniji narod u oblasti i ima ih 1.481.100 što je 91,4% od ukupnoga stanovništva oblasti

Ukrajinskim jezikom kao materinjim govori 90% stanovništva što je za 4,1% više nego prema popisu iz 1989. godine, dok ruskim jezikom kao materinjim govori 4,1 % stanovništva.

Administrativna podjela
-----------------------

Poltavska oblast dijeli sa na 25 rajona, i 15 gradova od kojih njih pet ima viši administrativni stupanj, također oblast ima i 21 mali grad i 1.831 naselje.

Izvor
-----

1. ↑  „Statistički podaci za Poltavsku oblast". Arhivirano iz originala na datum 2009-06-04. Pristupljeno 2010-04-11.

Vanjske poveznice
-----------------

* Službena stranica oblasti

### Ostali projekti

|  |  |
| --- | --- |
|  | U Wikimedijinoj ostavi ima još materijala vezanih za: **Poltavska oblast** |

| * p
* r
* u
Oblasti u Ukrajini |
| --- |
| Čerkaška • Černigivska • Černivačka • Dnjipropetrovska • Donečka • Ivano-Frankivska • Harkivska • Hersonska • Hmeljnička • Kijevska • Kirovogradska • Luganska • Lavovska • Mikolajivska • Odeška • Poltavska • Rivanjska • Sumska • Ternopiljska • Vinička • Volinjska • Zakarpatska • Zaporiška • Žitomirska |  |

  


***Poltavska oblast*** na Wikimedijinoj ostavi
**Punto Fijo** (prevedeno *Rt Fijo*) je grad od 282.900 stanovnika (144.300 u užem središtu) u saveznoj državi Falcón na sjeverozapadu Venecuele.

Geografija
----------

Punto Fijo leži na jugozapadu poluotoka Paraguane, udaljen 80 km sjeverozapadno od svog administrativnog centra Cora. Punto Fijo prostire se izduljen duž obale Venezuelanskog zaljeva, od jedne do druge rafinerije nafte. Sve donedavno izgledao je kao selo, a danas je najveći grad države Falcón.

Historija
---------

Punto Fijo formalno je osnovan 1970. ujedinjenjem dotadašnjih gradića Punto Fijo, Punto Cardón i Judibana u jedinstvenu općinu Carirubana. Punto Fijo izrastao je 1960-ih na valu eksplozivnog rasta naftne industrije, nakon izgradnje velikih rafinerija kod Amuaya (Judibana) i Punta Cardona. Kod tih naselja zaljevi su bili dovoljno duboki da prihvate tankere dubokog gaza, za razliku od plitkog jezera Maracaibo, pa se nafta naftovodom transportirala do njih.

Pored naftne industrije Punto Fijo je izrastao i u turističku meku, zbog brojnih plaža i hotela, ali i zbog bescarinske zone zbog koje mnogi dolaze samo radi kupnje. Od 1959. u gradu djeluje filijala Univerziteta Zulia, a od 2009. velika termoelektrana Josefa Camejo. Sjeveroistočno od centra, kod predgrađa Las Piedras, leži internacionalni aerodrom *Josefa Camejo* (IATA: LSP, ICAO: SVJC).

Izvori
------

1. 1 2 3  „*Resena historica* "(španjolski). Alcaldía Carirubana. Arhivirano iz originala na datum 2017-08-26. Pristupljeno 9. 10. 2017.
2. 1 2 3 4  „*Punto Fijo*" (engleski). Encyclopedia Britannica. Pristupljeno 9. 10. 2017.
3. 1 2 3  „*Venezuela*" (engleski). Citypopulationde. Pristupljeno 9. 10. 2017.
4. ↑  „*Planta Termoeléctrica Josefa Camejo*" (španjolski). Ministerio del Poder Popular Para la Energía Eléctrica. Pristupljeno 9. 10. 2017.

Vanjske veze
------------

***Punto Fijo*** na Wikimedijinoj ostavi

* *Punto Fijo* na portalu Encyclopedia Britannica (`en`)
* *Punto Fijo - Península de Paraguaná* na portalu Venezuela tuya (`es`)
* *Alcaldía Carirubana* (`es`)

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 139576179
* LCCN: n82070494

 |
**Puntarenas** je kostarikanski grad koji se nalazi u istoimenoj provinciji.

Povijest
--------

Naselje je u kolonizacijsko doba bilo poznato kao Villa Bruselas, Puntarenas je otkrio Hernan Ponce de León 1519. godine. Unatoč korištenju zaljeva Nicoya kao ulaza u središnju Kostariku, luka Puntarenas se nije razvila do 1840. kada je postala izvozna luka za proizvode iz unutrašnjosti. Kostarikanski parlament proglasio je Puntarenas 1845. godine bescarinskom lukom (uz iznimku konjaka i žestokih pića). Željeznička pruga do San Joséa otvorena je 1910.

Klima
-----

Puntarenas je obično topliji od središnje doline, s dnevnim temperaturom u rasponu od 30 ° C do 35 ° C, u najhladnijem i najtoplijijem mjesecu.

Stanovništvo
------------

Prema podacima iz 2003. godine grad ima 10.406 stanovnika, dok šire područje ima oko 100.000 stanovnika.

Vanjske poveznice
-----------------

* Provincija, turizam
* Službena stranica Arhivirano 2009-02-21 na Wayback Machine-u
* Radio Puntarenas Arhivirano 2011-04-19 na Wayback Machine-u

Izvor
-----

1. ↑  Puntarenas temperatures from Climatezone.com
**Schwyz** (prevedeno: *Staro selo*) je grad od 15,000 stanovnika u sredini Švicarske, on je i glavni grad Kantona Schwyz.
Većina stanovnika su katolici i govore njemački.

Geografske karakteristike
-------------------------

Schwyz leži u podnožju planine Grosser Mythen (1.899 m), istočno od Luzerna i svega 5 km sjeveroistočno od Brunnena, svoje luke na Lucernskom jezeru.

Historija
---------

Historija Schwyza usko je vezana uz osnivanje Stare Švicarske Konfederacije. Prvi put je dokumentiran 972. pod imenom **Suittes**.
Ostatci merovingška crkve iz 8. vijeka, kao i pronađene alemanske grobnice pokazuju da je mjesto bilo puno starije, i na početku se zvalo u početku zvala *Ze Kilchgassen*. 
Po lokalnoj legendi taj kraj naselila su dva alemanske brata *Suit* i *Sven*, na kraju je prevladao *Suit*.

Razorni požar 1642. uništio je Schwyz gotovo u potpunosti, preostalo je svega nekoliko kuća, među inima i "Betlehem" koja je danas najstarija. Nakon tog je podignut u baroknom stilu, i takva je danas jezgra Schwyza.

Znamenitosti
------------

Centar grada sa zvonikom crkve sv.Martin
Od znamenitost Schwyz ima baroknu crkvu sv. Martina (1769.-74.), gotičku kapelu Kerchel, drevni samostan sv. Petra (rekonstruiran u 17. vijeku), kantonalni historijski muzej, gradsku vijećnicu (1642. - 45.) i nekoliko aristokratskih kuća podignutih od 16 do 17. vijeka.

Privreda
--------

Zbog svoje blage klime Schwyz je ljeti popularno ljetovalište, polazna točka brojnih planinara, a posjećen je i zimi zbog obližnjih skijališta; Ibergeregg, Holzegg i Stoos.

Grad je od 1936 do 1992. bio sjedište Švicarskog saveznog arhiva (*Bundesbriefarchiv*), danas je to muzej u kom se čuva povelja Stare Švicarske Konfederacije iz 1291.

Schwyz je i industrijski grad u kom se proizvode poznati džepni nožići (*Victorinox AG*) i čokolada (*Max Felchlin AG*).

Izvori
------

1. 1 2 3 4 5  „*Switzerland: Cantons and Cities*" (engleski). City population. Pristupljeno 16. 11. 2018.
2. 1 2 3 4 5  „*Schwyz*" (engleski). Encyclopædia Britannica. Pristupljeno 16. 12. 2018.
3. 1 2 3  „*Schwyz*" (njemački). Gemeinde Schwyz. Pristupljeno 16. 12. 2018. [*mrtav link*]
4. ↑  „*Geschichte*" (njemački). Bundesbrief Museum. Pristupljeno 16. 12. 2018.

Vanjske veze
------------

***Schwyz*** na Wikimedijinoj ostavi

* *Gemeinde Schwyz* (službene stranice) (`de`)

| * p
* r
* u
Glavni gradovi švicarskih kantona |
| --- |
| 

|  |  |  |  |  |  |  |  |
| --- | --- | --- | --- | --- | --- | --- | --- |
|     | 
Aarau (Aargau) Herisau (Appenzell Ausserrhoden) Appenzell (Appenzell Innerrhoden) Basel (Basel-Stadt)
 | 
Liestal (Basel-Landschaft) Bern (Bern) Fribourg (Fribourg)Geneva (Geneva)
 | 
Glarus (Glarus) Chur (Graubünden) Delémont (Jura) Luzern (Luzern)
 | 
Neuchâtel (Neuchâtel) Stans (Nidwalden) Sarnen (Obwalden) Schaffhausen (Schaffhausen)
 | 
Schwyz (Schwyz) Solothurn (Solothurn) St. Gallen (St. Gallen) Frauenfeld (Thurgau)
 | 
Bellinzona (Ticino) Altdorf (Uri) Sion (Valais) Lausanne (Vaud)
 | 
Zug (Zug) Zürich (Zürich)
 |

 |
**Seinäjoki** (švedski: *Östermyra*) je grad i općina na zapadu Finske od 60,354 stanovnika.

On je i administrativni centar Regije južna Ostrobotnija.

Geografske karakteristike
-------------------------

Seinäjoki leži pored jezera Kyrkösjärven, udaljen 77 km od grada Vaasa i 
Botnijskog zaljeva.

Historija
---------

Seinäjoki se prvi put spominje krajem 1550. kao selo u parohiji Ilmajoki. Pravi zamah razvoju u grad zbio se 1798. 
kad je osnovana željezara Östermyra, što je omogućilo daljni industrijski razvoj mjesta.

Seinäjoki je 1868. postao samostalna općina, dolazak željeznice 1880. bio je novi impuls za daljnji razvoj, tad je 
podignuta i bolnica.

Općina Seinäjoki je 1931. podijeljena na gradsku i ruralnu općinu, one su ponovno spojene 1959. tako da je Seinäjoki 1960. 
dobio status grada.

Grad se znaćajno povećao 2005. kad mu je pripojena Općina Peräseinäjoki zajedno sa selima Lehtimäki, Honkakylä i Ojajärvi 
iz Općine Ilmajoki. U januaru 2009. zbila se drugo veliko spajanje kad su mu pridodane općine Nurmo i Ylistaro, tako da je 
Seinäjoki tad narastao na 56 000 stanovnika.

Privreda
--------

Seinäjoki se specijalizirao u prehrambenoj industriji kao centar finske agroindustrije i 
proizvodnje hrane.

Gradovi prijatelji
------------------

|  |  |
| --- | --- |
| * Poljska, Koszalin
* Njemačka, Schweinfurt
* Mađarska, Sopron
 | * Kanada, Thunder Bay
* SAD, Virginia, Minnesota
 |

Izvori
------

1. 1 2 3  „Finland: South Ostrobothnia" (engleski). City population. Pristupljeno 10. 10. 2015.
2. 1 2 3 4  „*History*" (engleski). City of Seinäjoki. Pristupljeno 10. 10. 2015.
3. ↑  „*The city evolves*" (engleski). City of Seinäjoki. Arhivirano iz originala na datum 2015-04-28. Pristupljeno 10. 10. 2015.

Vanjske veze
------------

***Seinäjoki*** na Wikimedijinoj ostavi

* *Službene stranice grada* (`fi`)
U teoriji računarstva, Tjuringova mašina je teoretska mašina koja se koristi u misaonim eksperimentima da bi se ispitale mogućnosti i ograničenja računara. 

U suštini, Turingova mašina je jednostavan računar koji čita i upisuje pojedinačne simbole na beskonačnoj traci, striktno poštujući predefinisan skup pravila. Ona određuje koju akciju će preduzeti na osnovu svog trenutnog stanja i simbola koji učita. Primer jednog od pravila Turingove mašine je: „ Ako si u stanju 2 i učitaš simbol A, promeni ga u B i pomeri traku levo".

Kod **determinističke Turingove mašine**, skup pravila jednoznačno određuje njenu akciju u svakoj situaciji. **Nedeterministička Turingova mašina** (**NTM**) sa druge strane, *može da ima skup pravila koja omogućavaju više različitih akcija u datoj situaciji*. Na primer, nedeterministička Turingova mašina može u svom skupu pravila istovremeno da ima pravilo: „ Ako si u stanju 2 i učitaš simbol A, promeni ga u B i pomeri traku levo" i pravilo: „ Ako si u stanju 2 i učitaš simbol A, promeni ga u C i pomeri traku desno".

Deterministička Turingova mašina (DTM) ima *funkciju prenosa* koja na osnovu zadatog stanja mašine i učitanog simbola određuje sledeće tri stvari:

* simbol koji treba da bude upisan na traku,
* smer pomeranja trake (levo, desno, ili ostanak u mestu),
* sledeće stanje mašine.

Na primer, za učitano X sa trake u stanju 3, DTM može da upiše Y, pomeri traku desno i promeni stanje u 5.

Nedeterministička Turingova mašina (NTM) se od determinističke razlikuje u tome što njene akcije nisu *jednoznačno određene* njenim stanjem i učitanim simbolom. *Mnoge različite akcije mogu da budu izvedene sa istom kombinacijom stanja i učitanih simbola*. Na primer: učitano X sa trake u stanju 3 može da dozvoli da NTM upiše Y, pomeri traku desno i pređe u stanje 5, ili da upiše X, pomeri traku levo i ostane u stanju 3.

Definicija
----------

Nedeterministička Turingova mašina može formalno da se definiše šestorkom {\displaystyle M=(Q,\Sigma ,\iota ,\sqcup ,A,\delta )}, gde su:

* {\displaystyle Q} konačni skup stanja,
* {\displaystyle \Sigma } konačni skup simbola (azbuka trake),
* {\displaystyle \iota \in Q} početno stanje,
* {\displaystyle \sqcup \in \Sigma } simbol „prazan" (blanko),
* {\displaystyle A\subseteq Q} skup prihvatljivih stanja,
* {\displaystyle \delta \subseteq \left(Q\backslash A\times \Sigma \right)\times \left(Q\times \Sigma \times \{L,R\}\right)} relacija nad stanjima i simbolima – *prenosna relacija*. {\displaystyle L} pomeraj ulevo i {\displaystyle R} pomeraj udesno.
| **Šverinsko jezero** |
| --- |
|  |
|
|  |
| **Podaci** |
| Položaj: | severna NemačkaMeklenburg-ZapadnaPomeranija |
| Površina | 61,54 km² |
| Dužina | 21 km |
| Širina | 6 km |
| maksimalna dubina: | 52,4 metara |
| Pritoke: | više kanala |
| Otoke: | Valenštajngraben |
| Nadmorska visina: | 37,6 metara |
| Veći gradovi na jezeru: | Šverin, Bad Klajnen |

**Šverinsko jezero** (nem. *Schweriner See*) je jezero na meklenburškoj primorskoj ravnici između Šverina i Vizmara. To je eutropsko jezero bogato algama i siromašno kiseonikom. 

Jezero je dugo 21 kilometar i široko do 6 kilometara. Ima površinu od 61,54 km². Po tome je ovo četvrto jezero Nemačke po veličini, i drugo u severnoj Nemačkoj, iza jezera Miric. 

Šverinsko jezero je na jugu kanalom povezano preko reke Elda sa Elbom. Na severu ga reka Valenštajngraben povezuje sa Vizmarom. Ova reka nije plovna, izuzev za veštije kajakaše. Branom po sredini jezera, ono je podeljeno na spoljnje i unutrašnje jezero. Deo jezera i obale su zaštićeni kao ptičiji rezervat. 

***Šverinsko jezero*** na Wikimedijinoj ostavi

  
Koordinate: 53° 38' sgš, 11° 27' igd
USNS *Mercy*, brod bolnica SAD-a
**Brod bolnica** je brod koji prvenstveno služi kao objekt za medicinsko zbrinjavanje ili bolnica. S obzirom da se najčešće koriste u blizini ratnih područja, većina takvih brodova je u vlasništvu oružanih snaga ili ratnih mornarica. Gađanje brodova bolnica je ratni zločin.

Haaška Konvencija
-----------------

Brodovi bolnice su zaštićeni Haaškim konvencijama iz 1899. i 1907. Članak 4. Konvencije X. postavlja slijedeća ograničenja koja se odnose na brod bolnicu:

* Brod mora biti vidljivo označen i osvijetljen kao brod bolnica
* Brod bolnica mora pružati medicinsku pomoć ranjenim osobama bez obzira na državnu pripadnost
* Brod bolnica se ne smije koristiti u bilo koju vojnu svrhu
* Brodovi bolnice ne smiju ometati ili spriječavati borbene brodove
* Suprotstavljene strane mogu pregledati bilo koji brod bolnicu radi istrage kršenja prethodno nabrojanih ograničenja

Ako je neko od tih ograničenja prekršeno, brod se može smatrati protivničkim ratnim brodom i može ga se "zakonski" napasti. Međutim, hotimično gađanje ili potapanje broda bolnice smatra se ratnim zločinom.

Pravni status
-------------

Suvremeni brodovi bolnice na sebi imaju velike crvene križeve ili crvene polumjesece kako bi istakli da su zaštićeni Ženevskom konvencijom i Međunarodnim humanitarnim pravom. Ipak, povijest pokazuje da ni propisno označeni brodovi nisu sasvim sigurni: 14. svibnja 1943. japanska podmornica je potopila australski brod bolnicu *Centaur*, 26. studenog 1943. američki bombarder B-24 je teško oštetio japanski brod bolnicu *Buenosuairesu-maru* (preživjela posada je, na još uvijek plutajućem brodu, je, čekajući spašavanje, doživjela napad strojnicom iz drugog bombardera B-24), a 18. studenog 1944. britanski lovci bombarderi su u Puli potopili njemački brod bolnicu *Tübingen*. Osim toga, u britanskom zračnom napadu 1945. potopljen je njemački brod bolnica *Deutschland* pri čemu je puno života izgubljeno.

Naoružani brodovi su po međunarodnom pravu izuzeti od zaštite kao brodovi bolnice.

Izvori
------

1. ↑  Brod bolnica Arhivirano 2020-05-12 na Wayback Machine-u (definicija na WordNet-u, Sveučilišta Princeton)
2. ↑
3. ↑  „Archive copy". Arhivirano iz originala na datum 2011-07-22. Pristupljeno 2016-04-05.
4. ↑  Brodovi bolnice u svijetu
**Ponte degli Scalzi** (hrvatskosrpski jezik: **Most Scalzi**) je jedan od četiri mosta koji premošćuju Canal Grande u Veneciji, Italija. 

Most povezuje sestiere Santa Croce i Cannaregio, u kom se odmah preko puta sa sjeverne strane nalazi Chiesa degli Scalzi (crkva bosonogih fratara po kojoj je most dobio ime) i nešto dalje željeznička stanica Santa Lucia. S južne strane na Santa Croceu, nalaze se Piazzale Roma i autobusna stanica.

Historija
---------

Prvi most na istom mjestu izgrađen je 1858. po nacrtu austrijskog inženjera Alfreda Nevillea za vrijeme habsburgške uprave nad Venecijom. On je trebao olakšati pristup novoizgrađenom željezničkom kolodvoru Santa Lucia. Most je bio od lijevanog željeza, jednostavne konstrukcije, vrlo sličan mostu kod Akademije koji je nešto prije izgradio isti Neville. Njegova mala visina (4 m) onemogućavala je prolazak brodova, a njegov industrijski izgled oštro odudarao od okoline, tako da ga je je gradska uprava odlučila zamjeniti početkom 1930-ih.

Drugi pogled na most Scalzi
Novi jednolučni most od istarskog kamena napravljen je po projektu inženjera Eugenia Miozzia (1889–1979). Izgradnja je počela 4. maja 1932, a most je otvoren samo dvije godine kasnije, 28. oktobra 1934. Nedaleko od mosta Scalzi, bliže autobuskoj stanici na Rimskom trgu, podignut je Ponte della Costituzione, najnoviji (četvrti) most preko Kanala Grande.

Izvori
------

1. 1 2  „Bridges of Venice, s portala About Venice (pristupljeno 15. 4. 2011.)". Arhivirano iz originala na datum 2011-07-01. Pristupljeno 2011-04-15.

Vanjske veze
------------

***Ponte degli Scalzi*** na Wikimedijinoj ostavi

* Ponte degli Scalzi, Venice (`en`)

| * p
* r
* u
Venecijanski mostovi preko Kanala Grande |
| --- |
| Ponte di Rialto  •  Ponte dell'Accademia  •  Ponte degli Scalzi  •  Ponte della Costituzione |
**Ponte della Libertà** (hrvatskosrpski jezik: **Most slobode**) je jedini venecijanski automobilski most preko Venecijanske lagune u Sjevernoj Italiji. Most povezuje trg Piazzale Roma u sestieru Santa Croce i 4 km udaljeni grad Mestre na kopnu.

Historija gradnje
-----------------

Most je izgrađen za vrijeme fašističke vladavine u Italiji od 1931. do 1933. godine, po projektu inženjera Eugenia Miozzija, uz stariji željeznički most izgrađen još 1846. za Kraljevine Lombardija-Venecija. Most je dug 3,85 km, a širok 22 metra, što je dovoljno za četiri vozne trake bez zaustavnih.

Most preko Venecijanske lagune *Ponte della Libertà*
Benito Mussolini je svečano pustio most pod imenom *Ponte Littorio* u promet 25. aprila 1933. godine, istovremeno s otvorenjem novog automobilskog trga Piazzale Roma. Nakon Drugog svjetskog rata most je preimenovan u Ponte della Libertà da se na taj način iskaže zahvalnost građana Italije za oslobođenje od fašizma.

Izvori
------

1. 1 2  Ponte della Libertà (1933) na stranicama Structurae (pristupljeno 21. 4. 2011.) (`en`)
2. ↑  Venice Railroad Bridge na stranicama Structurae (pristupljeno 21. 4. 2011.) (`en`)

Vanjske veze
------------

***Ponte della Libertà*** na Wikimedijinoj ostavi

* Ponte della Libertà (1933) na stranicama Structurae (`en`)
**Settignano** je danas samo frazione u Firenci od 1.563 stanovnika (1971.) u Centralnoj Italiji u regiji Toskana.

Geografske karakteristike
-------------------------

Settignano se nalazi na brdu, 2 km od desne obale Arna, udaljen 4 km istočno od centra Firenze.

Historija
---------

Prema legendi mjesto je osnovao rimski car Septimije Sever.

Settignano je od renesanse ladanjsko mjesto u kom su bogatiji firentinci gradili svoje vile. Michelangelo Buonarotti je u vili svog oca proveo djetinstvo i mladost.U to vrijeme bio je poznat po klesarskim familijama koje su iznjedrile slavne skulptore i arhitekte kao što su Desiderio da Settignano, braća Rossellino, Bartolomeo Ammannati...

U novije vrijeme u Settignanu je u vili *Capponcina* često boravio boravio Gabriele D'Annunzio.

Sve do 20. vijeka Settignano je bio selo od 814 stanovnika, kad je 1911. odvojen od općine Fiesole i spojen sa Firenzom.

Izvori
------

1. 1 2 3 4 5  „*Settignano*" (talijaski). Treccani. Pristupljeno 5.02.2022.
2. 1 2 3  „*Altitudine e popolazione residente dei comuni, delle frazioni geografiche e delle località abitate*" (talijani). Provincia di Firenze. Pristupljeno 5.02.2022.
3. 1 2  „*Settignano, descrizion...*" (talijaski). Comune di Firenze. Pristupljeno 5.02.2022.

Vanjske veze
------------

***Settignano*** na Wikimedijinoj ostavi

* *Settignano, descrizione ed informazioni* (na portalu Comune di Firenze (`it`)
Koordinate: 43°39′10″N 17°57′39″E﻿ / ﻿43.65278°N 17.96083°E﻿ / 43.65278; 17.96083
**Mural Zuke Džumhura**, općina Konjic, Bosna i Hercegovina, naslikan je 1964. u restoranu tadašnjeg hotela Igman koji je kasnije pretvoren u poznati konjički restoran Pivnicu. Proglašen je za nacionalni spomenik Bosne i Hercegovine.

Lokacija
--------

Mural Zuke Džumhura nalazi se u prostoru stambeno-poslovne zgrade u kojoj je prodavnica Konzum, u ulici Kolonija.

Historija
---------

Zulfikar Zuko Džumhur, slikar, putopisac i karikaturista rođen je 24. septembra 1920. godine u Konjicu. Osnovnu školu i gimnaziju završio je u Beogradu i Sarajevu. Studirao je na Akademiji likovnih umjetnosti u klasi Petra Dobrovića i na Pravnom fakultetu u Beogradu.

Po završetku narodnooslobodilačkog rata posvetio se političkoj karikaturi, i objavljuje u mnogim listovima, a od 1952. Džumhur je prešao u "Politiku" i postao njezin stalni saradnik. Umro je u Herceg Novom 27. novembra 1989, a sahranjen 29. novembra 1989. godine u Konjicu. 

Mural u hotelu Igman nastaje u vremenu vrhunca industrijskog razvoja grada Konjica, u kojem je prednjačilo preduzeće vojne industrije Igman, nosiocu društvenog i ličnog standarda stanovnika. Izveden je fresco tehnikom na zidu čije dimenzije iznose 3,5 x 8 m. Pri izvedbi murala, kao šegrt Zuke Džumhura radio je Nusret Nućo Mulić, također slikar.

Opis
----

Kompozicija murala je simetrična i sadrži trideset tri motiva nepravilnog oblika, ravnomjerno raspoređenih u odnosu na centralni, dominantni motiv. Neki od motiva su hibridi geometrijskih oblika, npr. trougao koji se transformira u krug, kvadrat ili pravougaonik, dok su drugi posve nepravilni. 

Podloga na kojoj oblici lebde je žute boje sa tragovima crvenog pigmenta. U nekim od oblika moguće je prepoznati trodimenzionalnost i autorovo osnovno polazište (npr. lobanja u donjem desnom uglu kompozicije).

Slojevi zida sa nanosima boje su djelimično oštećeni, ali se još jasno raspoznaju intenzivno crvena, plava i žuta. 

Brigu o statusu i stanju murala preuzela je neformalne grupa građana civilnog društva *Volonteri i prijatelji Konjica*.

Vanjski linkovi
---------------


|  |  |
| --- | --- |
|  | ***Portal Bosna i Hercegovina***  |

* Na muralu će biti postavljena informaciona ploča[*mrtav link*], novikonjic.ba